 Madaxweyne Muuse Biixi Cabdi, waxa uu sheegay inay duruufo adagi ku gedaaman yihiin haweenka ku dhaqan Jamhuuriyadda Somaliland, kuwaas dhinaca dhaqanka iyo aqoonta la xidhiidha, balse ay u muuqato inay qaarkood kasoo kabsan doonaan, waxaana uu yidhi, Haweenka Somaliland, waxa ku gedaaman caqabado badan oo duruufo, dhaqan iyo aqoon-darro keentay, haweenka Somaliland-na waxa u yaalla ugu horrayn in lagula dedaalo inay aqoonta qaybtooda ku yeeshaan, marka la eego Dugsiyada carruurta waxbarashada Hoose bilowda, waxa laga yaabaa inay tirada isku dhawdahay oo ay habluhu noqdaan 40boqolkiiba afartan, meelaha magaalooyinka ah, laakiin marka dugsiyada sare la gaadho habluhu waxa ay kusoo dhacaan tiro ka yar 30 boqolkiiba soddon ama shan iyo labaatan boqolkiiba. 